OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 1 Pv 45/15/8810	Spišská Nová Ves 25.04.2016 
EEČ: 2-68-440-2016

U Z N E S E N I E

Trestná vec:	obv. XXXXX 
Trestný čin:	Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 4.3.2015 spisová značka 1 Pv 45/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 11. novembra 2014 o 10,30 h v katastri obce XXXXX, z lesného porastu zv. Kvašné lúky, parcely č. C-KN 2217, patriacej do lesného pôdneho fondu, bez povolenia zobral drevo jelše o objeme 0,08 m³ v hodnote 4,-€, ku škode XXXXX XXXXX, XXXXX XXXXX. 

Uznesením prokurátora Okresnej prokuratúry XXXXX zo dňa 4.3.2015, spisová značka 1 Pv 45/15/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
XXXXX prokuratúry v Spišskej Novej Vsi uznesením sp. zn. 
1Pv 45/15/8810 zo dňa 04.03.2015 podľa § 216 ods.1 písm. a), b), c) Tr. poriadku podmienečne zastavil trestné stíhanie vedené proti obvinenému XXXXX   pre prečin krádeže § 212 ods.2 písm. d/ Tr. zákona na tom skutkovom základe , že dňa 11. novembra 2014 o 10,30 h v katastri obce XXXXX, z lesného porastu zv. Kvašné lúky, parcely č. C-KN 2217, patriacej do lesného pôdneho fondu, bez povolenia zobral drevo jelše o objeme 0,08 m³ v hodnote 4,-€, ku škode XXXXX XXXXX, XXXXX, XXXXX.

Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 /dvanásť/ mesiacov.

Uznesenie o podmienečnom zastavení trestného stíhania obv. XXXXX      nadobudlo právoplatnosť dňa 17.03.2015 a skúšobná doba v trvaní 12 mesiacov začala plynúť dňa 18.03.2015.      

Zo správ z Okresného riaditeľstva  Policajného zboru v Spišskej Novej Vsi, odboru kriminálnej polície, z Okresného  úradu v Spišskej Novej Vsi, ako i odpisu z registra trestov bolo zistené, že obvinený XXXXX sa v skúšobnej dobe podmienečného zastavenia trestného stíhania od 17.03.2015 do 17.03.2016  nedopustil žiadnej trestnej činnosti, ani inej protispoločenskej činnosti.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život a splnil si svoju povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vzhľadom na to, že obvinený XXXXX splnil podmienky § 217 ods. 1 Trestného poriadku bolo potrebné rozhodnúť tak, ako je uvedené vo výroku tohto uznesenia.
 
Poučenie:
Proti tomuto uzneseniu je prípustná sťažnosť obvineného 
a poškodeného, ktorá má odkladný účinok (§ 217 ods. 3 Tr. por).
Sťažnosť sa podáva orgánu, proti ktorého rozhodnutiu smeruje,
a to do troch (3) dní od jeho oznámenia (§ 187 ods.1 Tr. por.).

JUDr. Petra Sabová
prokurátorka